Чын прапановы выйсці замуж патрабуе ад хлопца адпаведнага ўзроўню сталасці, а таксама рашучасці і мужнасці. Паколькі двое маладых ужо нейкі час сустракаюцца разам і ўзрастаюць у любові, то ўзнікае пытанне пра ролю дзяўчыны ў гэтым чыне. У сучасным свеце назіраюцца сацыяльна-культурныя і антрапалагічныя змены, якія кранаюць таксама фундаментальныя каштоўнасці, у тым ліку сутнасць чалавечай асобы. Небяспечным трэба лічыць усялякія імкненні змяніць натуральныя элементы сутнасці і тоеснасці чалавека. Бог стварыў чалавека як мужчыну і жанчыну, учыніў іх роўнымі ў годнасці, але і рознымі, надзяляючы іх уласцівымі здольнасцямі і заданнямі. У сувязі з гэтым трэба шанаваць здаровую хрысціянскую і нацыянальную традыцыю, якая менавіта хлопцу прызначае права і заданне зрабіць дзяўчыне прапанову. Гэта не азначае, што дзяўчына не мае магчымасці прычыніцца ці дапамагчы хлопцу ў прыняцці рашэння. Існуе шэраг спосабаў, якімі валодае дзяўчына ў гэтай справе. Сур’ёзныя адносіны паміж закаханымі павінны заўсёды будавацца на праўдзе, у духу шчырага дыялогу, з захаваннем павагі і асабовай годнасці.